גידורה, המפלצת התלת-ראשית

עלילת הסרט

הסרט מתחיל בבניין, בו נמצאים חבורת עב״מולוגים המחפשים עב״מים בשמיים. לפתע, אחד מהעב״מולוגים מזהה מטאוריט אימתני הנוחת בשממה בעמק. הבלש שינדו (יוסוקה נאטסוקי), שוטר צעיר מהמשטרה, מתחייב לשמור על הנסיכה סלינה במהלך ביקורה ביפן. פרופסור מוראי (הירושי קואיזומי), יחד עם צוות המדענים שלו, מגיע לחקור את המטאוריט.
בינתיים, התודעה של הנסיכה סלינה (אקיקו ואקבאיאשי), נשלטת על ידי גורם לא מזוהה שאומר לה לקפוץ מהמטוס. המטוס מושמד בדרך ומתברר כי דודה של סלינה (שין אוטומו), אחראי לפיצוץ המטוס. להפתעתו של שינדו, הנסיכה מתגלה כעדיין חיה, אך היא באה בטענה שהיא מכוכב נוגה, ומנבאת לכל האנשים ביפן אסונות אך הם לא מאמינים לה. ראשית היא חוזה ברודן, שמתברר כחי והוא יוצא מהר אסו. לאחר מכן, היא חוזה בגודזילה שיוצא מהים ומתחיל במסע ההרס שלו ונלחם מול רודן.
בינתיים, הדוד של סלינה, מגלה כי אחיינתו עדיין בחיים ושולח את המתנקש הטוב ביותר שלו, מאלמס (חייה איטו), ליפן כדי לרצוח את סלינה ולגנוב את צמיד הזהב. מאלמס ועוזריו נעצרים על ידי שינדו, שהוזהר על ידי השוביג'ין (אמי ויומי איטו), שהיו ביפן בתוכנית טלוויזיה. השוביג'ין היו אמורים לחזור לאינדאנט איילנד על הספינה, אך הן בחרו שלא ללכת אחרי ששמעו את נבואתה של סלינה לגבי זה שגודזילה יטביע את הספינה. ניסיון נוסף על ידי המתנקשים נכשל כאשר גודזילה ורודן תוקפים את העיר ובאים לדו-קרב חוזר, דבר המאלץ את כולם לברוח.
משוכנע כי סלינה מטורפת, שינדו לוקח את הנסיכה לפסיכיאטר ידוע, ד"ר טסוקאמוטו (טקאשי שימורה), בתקווה לרפא אותה נפשית. עם זאת, טסוקאמוטו לא משוכנע שהיא מטורפת. הוא מסכים עימה שהיא אכן נשלטת על ידי ישות מכוכב נוגה. לבסוף, היא חוזה לשניים את נבואתה המכריעה: קינג גידורה. מעין דרקון תלת-ראשי חוצני עצום שהשמיד כליל את הציוויליזציה של נוגה, ואותו דבר יעשה לציוויליזצית כדור הארץ. לאחר מכן, פרופסור מוראי ועמיתיו באתר ההתרסקות של המטאוריט, מגלים כי המטאוריט למעשה משמש כ״ביצה״ לקינג גידורה. קינג גידורה יוצא ומתחיל לזרוע הרס וחורבן.
כדי להילחם בשלושת המפלצות, הממשלה היפנית דורשת את עזרתן של השוביג׳ין כדי להזעיק את מות׳רה. אך במקום זאת, מנסה מות׳רה לשכנע את גודזילה ורודן להפסיק להתקוטט אחד נגד השני ולהילחם מול קינג גידורה אך שניהם מסרבים, מכיוון שגודזילה אומר שבני האדם תמיד פגעו בו וברודן, ולכן אין שום סיבה להציל אותם, ואיתו רודן מסכים. למרות כי מות׳רה אומרת כי כדור הארץ שייך להם גם וכי חובתם להגן עליו, גודזילה ורודן עדיין מסרבים לסלוח אחד לשני, ומעוניינים להמשיך במאבק שלהם. מות׳רה מתייאשת ומחליטה ללכת להילחם מול קינג גידורה לבד, אך באורח פלא, גודזילה ורודן משנים את דעתם ונלחמים למוות מול גידורה, לצד מות׳רה. בזמן ששלושת מפלצות-הענק נלחמות מול גידורה, שינדו בא להגן על סלינה, אך לאימתם מאלמס ועוזריו באו לבית החולים הפסיכיאטרי של טסוקאמוטו, ושינדו, טסוקאמוטו וסלינה בורחים להרים.
המתנקשים נוסעים כדי להרוג את סלינה, אבל פיצוץ עז שמתרחש על ידי גידורה קובר את מכוניתם במפולת סלעים קטלנית. רק מאלמס נותר בחיים והוא עוקב אחרי השלושה ומצליח לעלף את סלינה. סלינה מתבררת כי היא חוזרת לעצמה והישות החוצנית אינה שולטת בה עוד. שינדו רואה את סלינה חסרת האונים ונחלץ לעזרתה, אך נפצע קשות. מאלמס עומד להרוג את השניים, אך נהרג ממפולת סלעים נוספת. כאשר שלושתם שורדים, הם מתאספים במרחק בטוח כדי לראות את הקרב בין מפלצות כדה״א לגידורה. אחרי זמן קצר, שלושת המפלצות מתאמות את ההתקפה שלהם: גודזילה תופס את 2 הזנבות של גידורה בעוד מות׳רה, שרוכבת על גבו של רודן, יורקת קורי עכביש על גידורה עם המשי שלה. לבסוף, גודזילה זורק את גידורה מן הצוק וזורק עליו סלעי ענק, וקינג גידורה חוזר אל החלל החיצון מושפל, וגודזילה שואג שאגת ניצחון.
גודזילה ורודן נפרדים עם מות׳רה והשוביג׳ין, סלינה, לאחר שמתאהבת בשינדו, נאלצת להיפרד ממנו כשהיא פוגשת את שומרי הראש שלה בשדה התעופה והם חוזרים הביתה.